Diari Oficial de la Generalitat Valenciana


Sumari del DOGV 9314, del 06-04-2022 (2022/2653)

RESOLUCIÓ de 15 de març de 2022, de la Direcció General del Sector Públic i Patrimoni, de terminació de l'expedient i declaració de la improcedència de declarar hereva la Generalitat Valenciana respecte de l'herència de Francisca Alemany Pedrós. ABI 334/2020.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9314

Data del DOGV
:   06-04-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/2653


Data del document
:   15-03-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 15 de març de 2022, de la Direcció General del Sector Públic i Patrimoni, de terminació de l'expedient i declaració de la improcedència de declarar hereva la Generalitat Valenciana respecte de l'herència de Francisca Alemany Pedrós. ABI 334/2020. [2022/2653]  
Antecedents de fet  
La Conselleria d'Hisenda i Model Econòmic ha tingut coneixement, mitjançant un escrit presentat per Enrique Aguade Lameira, de la defunció, sense testar, el 10 d'abril de 2020, de Francisca Alemany Pedrós.  
  
De les actuacions prèvies dutes a terme per aquesta direcció general es constata que el pare de la causant mor amb anterioritat a aquesta, en estat de vidu, testant a favor de la seua filla; que la causant va estar empadronada a l'Ajuntament de València i que en principi no es coneix l'existència de persones cridades a succeir.  
Per tot això, amb data 6 de juliol de 2021, la directora general del Sector Públic i Patrimoni va signar un acord d'incoació del procediment per a la declaració administrativa d'herència intestada de la causant a dalt esmentada, el qual es va publicar en el Diari Oficial de la Generalitat Valenciana de 4 d'agost de 2021, i es va exposar al tauler d'edictes de l'Ajuntament de València del 8 de juliol al 9 d'agost de 2021 i al de Burjassot del 14 de juliol al 16 d'agost de 2021.  
  
Estant en tràmit la investigació del cabal relicte, amb data 5 de novembre de 2021, es rep un escrit de Carmen Enma Vicente Pedrós en què al·lega ser hereva amb millor dret.  
A requeriment d'aquesta direcció general, aporta documentació acreditativa de tal circumstància, on consta que tant ella com el seu germà tenen la condició de parents de Francisca Alemany Pedrós en quart grau.  
Amb data 18 de febrer de 2022, es rep acta de declaració d'hereus abintestat per notorietat.  
Amb data 28.02.2022, es va remetre a l'Advocacia General de la Generalitat una proposta de resolució de terminació de l'expedient administratiu i declaració de la improcedència de declarar hereva la Generalitat respecte de Francisca Alemany Pedrós, perquè emeta un informe d'acord amb el que es disposa en l'art. 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
Amb data 09.03.2022, es rep un informe favorable.  
  
Fonaments de dret  
En compliment del que es preveu en l'article 71 de la Llei orgànica 5/1982, d'1 de juliol, d'Estatut d'Autonomia de la Comunitat Valenciana, l'art. 954 del Codi Civil, l'article 43.3 de la Llei 14/2003, de 10 d'abril, de patrimoni de la Generalitat Valenciana, el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques en la redacció que en fa la Llei 15/2015, de 2 de juliol, de jurisdicció voluntària, és procedent la terminació de l'expedient per a la declaració d'hereus abintestat a favor de la Generalitat respecte d'aquesta herència.  
  
Així, en l'exercici de les competències que m'atribueix la normativa aplicable, i basant-me en el que disposa l'article 84 de la Llei 39/2015, d'1 de novembre, del procediment administratiu comú de les administracions públiques, resolc:  
  
Primer  
Declarar acabat l'expedient administratiu d'herència intestada així com la improcedència de declaració de la Generalitat Valenciana com a hereva de Francisca Alemany Pedrós, en els termes de l'article 6.2 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, davant l'existència d'hereus amb millor dret; familiars de la causant en quart grau, obtingut l'informe favorable de l'Advocacia General de la Generalitat.  
  
Segon  
Publicar la present resolució en el Diari Oficial de la Generalitat Valenciana i en la pàgina web d'aquesta conselleria.  
  
Tercer  
Notificar la present resolució a les persones amb dret a heretar.  
  
  
Contra la present resolució, que no posa fi a la via administrativa, i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques i la Llei 29/1998, de 13 de juliol, reguladora de la jurisdicció contenciosa administrativa, es podrà interposar un recurs d'alçada davant de la Secretaria Autonòmica de Model Econòmic i Finançament en el termini d'un mes, a comptar des de l'endemà de la recepció d'aquesta notificació.  
Si transcorren tres mesos des de l'endemà de la interposició del recurs d'alçada sense que haja sigut resolt, podrà entendre's que ha sigut desestimat i es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.  
Tot això sense perjudici que puga exercir-se qualsevol altre recurs o acció que s'estime procedent.  
  
València, 15 de març de 2022.- La directora general del Sector Públic i Patrimoni: Isabel Castelló García.